Børne- og Undervisningsministeriets logo

|  |
| --- |
| Departementet  Center for Grundskoler  Frederiksholms Kanal 25  1220 København K  Tlf. nr.: 33 92 50 00  E-mail: uvm@uvm.dk  www.uvm.dk  CVR-nr.: 20453044  16. december 2021 |

Inspiration til kommunikation på AULA

Nedenstående er lavet som inspiration til, hvordan der kan kommunikeres til forældre og elever på AULA om muligheden for afhentning af selvtest lokalt på skolen. Det er opsat i Word med henblik på, at I kan klippe det ud, I finder relevant, og udfylde information om afhentning af test lokalt mv.

Inspiration til kommunikation til forældre

Til forældre med børn, der ikke er vaccinerede eller tidligere smittede:

Vi har fået mulighed for at udlevere selvtest til de elever, som ikke er vaccinerede og ikke er tidligere smittede, så I kan teste derhjemme, mens eleverne er hjemsendt til nødundervisning og i juleferien. Muligheden gælder ikke for børn i børnehaveklassen.

Det betyder, at I kan afhente gratis test på skolen til at teste jeres børn. Vi anbefaler, at I hjælper jeres børn med at udføre testen.

[INDSÆT information om lokal afhentning]

Vi håber, at I vil tage imod tilbuddet, så vi alle kan få en tryg opstart efter nytår.

Læs derudover vedhæftede informationsark om selvtest.

Inspiration til kommunikation til elever

*(anbefales kun udsendt til elever på de ældre klassetrin)*

**Hvis du ikke er vaccineret eller tidligere smittet, kan du afhente selvtest på skolen**

Kære elever

Vi har fået mulighed for at udlevere selvtest til de af jer, som ikke er vaccinerede og ikke er tidligere smittede, så I kan teste jer selv derhjemme, mens I er hjemsendt til nødundervisning og i juleferien.

I kan derfor afhente gratis test på skolen, så I kan teste jer selv frem til, at skolen åbner for fysisk fremmøde igen den 5. januar 2022.

[INDSÆT information om lokal afhentning]

Vi håber, at I vil tage imod tilbuddet, så vi kan få en tryg opstart efter nytår.

Læs derudover vedhæftede informationsark om selvtest.